Poštovani roditelji,

Povodom početka nove školske godine a u kontekstu pandemije izazvane virusom COVID 19, sa ciljem da sva djeca bezbjedno, sigurno i zdravo borave u našoj Ustanovi, želimo da vas upoznamo sa mjerama koje je preporučilo naše Ministarstvo u uskladu sa mjerama NKT-a i neophodno ih je poštovati:

* Djeca koja imaju zdravstvene tegobe (simptomi respiratorne ili crijevne infekcije; gubitak čula mirisa, ukusa; povišena tjelesna temperatura – 37.2) ili su bila u kontaktu sa licima koja su pozitivna na COVID-19 – NE DOLAZE U VRTIĆ. Shodno ovome, u obavezi ste da svako jutro kod kuće izmjerite temperaturu djeteta. Temperatura će se mjeriti i pri ulasku svakog djeteta u vaspitnu jedinicu.
* U obavezi ste da nosite masku prilikom dovođenja/ djeteta u predškolsku ustanovu i poštujete distancu koja je obilježena ispred vaspitnih jedinica.
* Vaše dijete će pri dolasku /odlasku na ulazu u objekat ili na kapiji, preuzeti dežurni vaspitač.

U obavezi smo da vam ukažemo i na sledeće zdravstvene RIZIKE kako bi vi, kao roditelji, donijeli najbolju odluku o tome da li ćete dijete povjeriti nama ili iznaći neko drugo rješenje. Želimo da imate u vidu da:

* S obzirom na naše prostorne kapacitete i broj upisane djece, u naša tri objekta u Budvi se ne mogu ispoštovati mjere da za jedno dijete treba obezbjediti 3 m kvadratna prostora. U najboljem slučaju (u najvećim prostorijama u kojima borave predškolci) poštujući ovu mjeru boravilo bi maksimalno 20 djece, što je manje od polovine upisanih u pojedine vaspitne grupe.
* Teško je u predškolskim ustanovanma obezbijediti konstantno održavanje propisane fizičke distance među djecom pa u vrtićima nije moguće smanjiti rizik od transmisije COVID-a u mjeri u kojoj je to moguće u školama.
* Iako postoje djeca koju su njihovi roditelji naučili važnosti nošenja maske, najveći broj djece predškolskog uzrasta nije na njih naviknut i ne toleriše ih, što takođe povećava rizik širenja virusa među djecom i zaposlenima.

Poslednjih godina nam je praksa da u vrtić upisujemo svu djecu bez obzira da li su roditelji zaposleni ili ne i time im pružimo mogućnost socijalizacije i vaspitno-obrazovnog rada. U ovim uslovima u kojima se sad nalazimo, mnogo bi nam značilo da neposrednim boravkom u vrtiću budu obuhvaćena samo djeca čija oba roditelja rade i nemaju drugo adekvatno rješenje. Za svako dijete koje ostaje kod kuće, vaspitači će pripremiti radni materijal dati instrukcije za struktuirani rad u kućnom ambijentu i dostaviti ga roditeljima.

U obavezi ste da pri prvom dolasku djeteta u vrtić, kao i ranijih godina, donesete ljekarsko uvjerenje ne starije od 10 dana.

S uvjerenjem da ćemo se svi pridržavati predhodnog, za zajedničku dobrobit, rast i razvoj djece, srdačan pozdrav

TIM ZA KRIZNO STANJE